Legal Document

Category: 39

Text:
1. ΑΝΑΓΚ. ΝΟΜΟΣ υπ’ αριθ. 2728 της 21 Δεκ. /28 Δεκ. 1940 (ΦΕΚ Α΄ 452)  Περί ηθικών αμοιβών των οργάνων Δημοσίας Ασφαλείας και Πυροσβεστικής Υπηρεσίας δια διακεκριμένας πράξεις. Άρθρ.1.-Προς ηθικήν ικανοποίησιν των οργάνων της Β. Χωροφυλακής, Αστυνομίας Πόλεων και Πυροσβεστικής Υπηρεσίας δια διακεκριμένας πράξεις αυτών, υπερβαινούσας το κοινόν και επιβεβλημένον αυτοίς καθήκον, συνιστώνται τα κάτωθι μετάλλια και απονέμονται αι εξής ηθικαί αμοιβαί. α)Εύφημος μνεία. Αύτη απονέμεται εις άπαντας τους αξιωματικούς, ανθυπασπιστάς, και οπλίτας των Σωμάτων Βασιλ. Χωροφυλακής, Αστυνομίας Πόλεων και Πυροσβεστικής Υπηρεσίας προς επιβράβευσιν εξαιρετικών αυτών πράξεων. β)Μετάλλιον αξίας. Το μετάλλιον τούτο περιλαμβάνει τέσσαρας πράξεις, την Α΄, Β΄, Γ΄, Δ΄ και απονέμεται εις τους Αξιωματικούς Αστυνομίας Πόλεων, της Πυροσβεστικής Υπηρεσίας και τους Ανθυπασπιστάς της Β. Χωροφυλακής, αναλόγως του βαθμού ον κέκτηνται και του χρόνου υπηρεσίας, κατά τα υπό Β.Δ/τος ειδικώς καθοριζόμενα, δια τας εν γένει διακεκριμένας πράξεις και συνεχείς υπηρεσίας, ας εξετέλεσαν ως και δια την εξαιρετικήν ικανότητα ην επεδείξαντο περί την διοίκησιν και την εκτέλεσιν της υπηρεσίας, ως και την ενίσχυσιν, ην προσέφερον εις ευόδωσιν του έργου του Στρατού κατά την εμπόλεμον περίοδον της Χώρας. Εις τους Αξιωματικούς της Β. Χωροφυλακής απονέμονται τα μετάλλια τα οποία απονέμονται και εις τους λοιπούς Αξιωματικούς του Στρατεύματος και ισχύουσιν αι αυταί διατάξεις αίτινες ισχύουσι δι’ αυτούς. γ)Μετάλλιον ευδοκίμου υπηρεσίας. Τούτο απονέμεται εις τους Χωροφύλακας της Β. Χωροφυλακής, εις τους Αστυφύλακας και Αρχιφύλακας της Αστυνομίας Πόλεων και κατωτέρους υπαλλήλους του Πυροσβεστικού Σώματος, εφ’ όσον συνεπλήρωσαν εξαετή πραγματικήν υπηρεσίαν εις ο Σώμα ανήκουσι και επεδείξαντο εξαιρετικόν ζήλον, προθυμίαν, αφοσίωσιν και πειθαρχικότητα εν τη εκπληρώσει της αποστολής των. Εις του Υπαξιωματικούς της Χωροφυλακής απονέμεται το δια του υπ’ αριθ. 633 του 1937 Νόμου συσταθέν μετάλλιον ευδοκίμου υπηρεσίας Υπαξιωματικών, αι διατάξεις του οποίου έχουσιν εφαρμογήν δια τούτους. δ)Μετάλλιον αυτοθυσίας. Τούτο απονέμεται εις τους Αξιωματικούς, Ανθυπασπιστάς και οπλίτας της Β. Χωροφυλακής, της Αστυνομίας Πόλεων και του Πυροσβεστικού Σώματος, απάντων των βαθμών, εφ’ όσον αποδεδειγμένως ήθελον εκθέσει εις κίνδυνον την ζωήν των δια την σωτηρίαν των άλλων ευρισκομένων εν κινδύνω. Το μετάλλιον τούτο απονέμεται και εις την οικογένειαν τυχόν θανόντος εν τη εκτελέσει της υπηρεσίας οργάνου, εφ’ όσον δια την πράξιν του ταύτην ετιμάτο δια τοιούτου μεταλλίου. ε)Μετάλλιον ανδραγαθίας. Τούτο απονέμεται εις τους Αξιωματικούς, Ανθυπασπιστάς και οπλίτας της Β. Χωροφυλακής, Αστυνομίας Πόλεων και του Πυροσβεστικού Σώματος απάντων των βαθμών, τους εκθέτοντας εις σοβαρόν κίνδυνον την ζωήν των, είτε χάριν της Δημοσίας Ασφαλείας ή δημοσίας τάξεως, είτε χάριν της παγιώσεως ευρύθμου τάξεως, έναντι των εκ της εμπολέμου καταστάσεως της Χώρας επερχομένων γεγονότων. Το μετάλλιον τούτο απονέμεται και εις την οικογένεια του τυχόν θανόντος εν τη εκτελέσει της εξαιρέτου ταύτης πράξεως, εφ’ όσον θα ετιμάτο δια τοιούτου μεταλλίου. ς)Προαγωγή επ’ ανδραγαθία. Οι Αξιωματικοί, Υπαξιωματικοί και οπλίται των Σωμάτων Δημοσίας Ασφαλείας και Πυροσβεστικής Υπηρεσίας, προάγονται κατά την εμπόλεμον κατάστασιν της Χώρας εις ανώτερον βαθμόν επ’ ανδραγαθία κατ’ εξαίρεσιν των μέχρι τούδε ισχυουσών διατάξεων περί προαγωγής αυτών, εάν αποδεδειγμένως εξετέλεσαν ηρωϊκήν πράξιν, είτε εντός της ζώνης των πολεμικών επιχειρήσεων, είτε εις το εσωτερικόν, υπερβαίνουσαν κατά πολύ την εκτέλεσιν του καλώς εννουμένου και επιβεβλημένου αυτοίς καθήκοντος και επισύρουσαν ανεπιφυλάκτως τον θαυμασμόν και την εκτίμησιν της γενικής γνώμης, ώστε ν’ αποτελή αύτη πραγματικώς ανδραγαθίαν.  (Αντί της σελ. 19) Σελ. 19(α) Τεύχος 470-Σελ.1 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης  4.Α.γ.1   392 ζ)(Δια του Νομ. 993/1943 προσετέθη παρ. ζ΄ αφορώσα προαγωγήν καθ’ υπέρβασιν των κατά τον πόλεμον 1940-41 ανδραγαθησάντων αξιωματικών και οπλιτών της Χωροφυλακής. Η διάταξις αύτη ηρμηνεύθη και ετροποποιήθη δια του Νομ. 1601/1944). Απαιτούμενοι διατυπώσεις και τρόπος υποβολής προτάσεων δια την επ’ ανδραγαθία προαγωγήν. Άρθρ.2.-α)Δια την κατά το ανωτέρω άρθρον προαγωγήν εις ανώτερον βαθμόν δι’ αποδεδειγμένην ηρωϊκήν πράξιν, δεν απαιτείται ο υπό των ισχυουσών διατάξεων οριζόμενος χρόνος παραμονής εν τω αυτώ βαθμώ, ούτε τηρούνται δια την προαγωγήν ταύτην αι υπό των διατάξεων τούτων προβλεπόμεναι διατυπώσεις. β)Οι προτεινόμενοι προς προαγωγήν επ’ ανδραγαθία προάγονται εις τον ανώτερον βαθμόν ανεξαρτήτως σειράς αρχαιότητος και οργανικών θέσεων τιθέμενοι εις το αριστερόν των ομοιοβάθμων των. γ)Η προαγωγή επ’ ανδραγαθία λογίζεται από της ημέρας της εκτελέσεως της πράξεως της διαμνημονευθείσης εν τη Ημερησία Διαταγή. δ)Η επιτελεσθείσα πράξις, δι’ ην προτείνεται προς προαγωγήν εκτιμάται αναλόγως του βαθμού του εκτελούντος αυτήν και εφ’ όσον κατέστη δι’ αυτής έκδηλος ο ατομικός ηρωϊσμός. ε)Ο Προϊστάμενος του ανδραγαθήσαντος Αξιωματικού ή οπλίτου των ανωτέρω Σωμάτων εκτιμήσας ευσυνηδείτως την πράξιν απολύτως και σχετικώς προς τους λοιπούς λαμπρώς εκτελέσταντας το καθήκον των συναδέλφους του, κρίνει αυτήν ως ανδραγάθημα και υποβάλλη εντός τριών ημερών ιεραρχικώς αναλυτικήν και εμπεριστατωμένην έκθεσιν εν τη οποία σαφώς και συγκεκριμένως αναφέρη τας συνθήκας και εξαιρετικά περιστατικά υφ’ α αύτη εξετελέσθη (αποστολή, τόπος, χρόνος, τρόπος εκτελέσεως, επιτευχθέν αποτέλεσμα, συμμετασχόντα ή παρόντα τυχόν άτομα κλπ). ς)Εκάστη ενδιάμεσος Αρχή μετά προηγουμένην βάσανον, υποβάλη την προς προαγωγήν πρότασιν εντός δέκα το πολύ ημερών από της λήψεως μετά της εαυτής γνώμης ιεραρχικώς μέχρι του Αρχηγού του κατά λόγον αρμοδιότητος Σώματος Β. Χωροφυλακής, Αστυνομίας Πόλεων, ή Πυροσβεστικής Υπηρεσίας, εις ο ανήκει ο προτεινόμενος. ζ)Ο Αρχηγός του οικείου Σώματος ευθύς ως λάβη την έκθεσιν μεριμνά να εξακριβώσει μετ’ έλεγχον εάν τ’ αναφερόμενα γεγονότα ανταποκρίνωνται προς την πραγματικότητα και αποτελούσι πραγματικόν ανδραγάθημα, εάν δε περί τούτου πεισθή διαμνημονεύση την πράξιν ταύτην σαφώς και συγκεκριμένως δι’ ένα έκαστον των συμπραξάντων, εντός εβδομάδος το πολύ, εις την Ημερησίαν αυτού Διαταγήν, την οποίαν αυθημερόν  Σελ. 20(α) Τεύχος 470-Σελ.2 κοινοποιή εις απάσας τας Υπηρεσίας του Σώματος, εν ταυτώ δε υποβάλλη την όλην υπόθεσιν εις το Υφυπουργείον Δημοσίας Ασφαλείας μετ’ αποσπάσματος της ως άνω Ημερησίας Διαταγής και σχετικής προτάσεώς του. ζα)(Δια του Νομ. 993/1943 προσετέθη παρ. ζα, αφορώσα τους τότε αρμοδίους προς υποβολήν εκθέσεως δράσεως των αξιωματικών και οπλιτών της Χωροφυλακής). η)Ο Υφυπουργός της Δημοσίας Ασφαλείας κρίνων επί των τυχόν υφισταμένων διαφωνιών των καθ’ ιεραρχίαν υπηρεσιών, αποφασίζει τελικώς περί της απονεμητέας αμοιβής και προκειμένου μεν περί προαγωγής Αξιωματικού προκαλεί την έκδοσιν του οικείου Β.Δ/τος το οποίον εφ’ όσον αφορά Αξιωματικούς και Ανθυπασπιστάς της Β. Χωροφυλακής, συνυπογράφει και ο επί των Στρατιωτικών Υπουργός, προκειμένου δε περί οπλιτών εκδίδει σχετικήν απόφασιν περί προαγωγής αυτών. θ)(Δια τους ανήκοντας εις την Στρατονομικήν υπηρεσίαν των διαφόρων Μονάδων του Στρατού Αξιωματικούς και οπλίτας της Χωροφυλακής έχει εφαρμογήν εξ’ ολοκλήρου ο υπ’ αριθ. 2646 του 1940 Νόμος “περί ηθικών αμοιβών κλπ.”). Το εντός ( ) εδάφιον κατηργήθη δια του άρθρ. 3 Νομ. 993/1943). Τα προκαλούμενα υπό του Υπουργού των Στρατιωτικών Β.Δ/τα προαγωγής αυτών επ’ ανδραγαθία συνυπογράφονται και παρά του Υφυπουργού Δημοσίας Ασφαλείας. ι)Προαγωγή επ’ ανδραγαθία δια δευτέραν φοράν, τότε μόνον γίνεται όταν από της πρώτης πράξεως εμεσολάβησε χρόνος ίσος προς το ήμισυ τουλάχιστον του κανονικώς απαιτουμένου χρόνου προς πρααγωγήν. Άρθρ.3.-Τα μετάλλια, περί ων τα εδαφ. β΄, γ΄ δ΄ του άρθρ. 1 του παρόντος απονέμονται εις οπλίτας, διατηρούνται και φέρονται υπ’ αυτών και μετά την προαγωγήν των εις Αξιωματικούς.  4.Α.γ.1 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης    393 Άρθρ.4.-Τα εν τη δ΄ και ε΄ παραγράφω του άρθρ. 1 του παρόντος διαλαμβανόμενα μετάλλια αυτοθυσίας και ανδραγαθίας απονέμονται και εις Πολιτικώς επιστρατευθέντας και εις απλούς ιδιώτας, οι οποίοι είτε χάριν της παγιώσεως ευρύθμου τάξεως έναντι των εκ της εμπολέμου καταστάσεως της Χώρας επερχομένων γεγονότων, είτε χάριν της ζωής των άλλων ή της Δημοσίας Τάξεως ή Δημοσίας Ασφαλείας αποδεδειγμένως εξέθεσαν εις σοβαρόν κίνδυνον την ζωήν των. Τα μετάλλια ταύτα απονέμονται και εις την οικογένειαν του τυχόν θανόντος εν τη εκτελέσει της εξαιρέτου ταύτης πράξεως, εφ’ όσον θα ετιμάτο δια τοιούτου μεταλλίου. Άρθρ.5.-Τα εν τω παρόντι Νόμω διαλαμβανόμενα μετάλλια απονέμονται δια Β.Δ/τος, προκαλουμένου υπό του Υφυπουργού Δημοσίας Ασφαλείας και παραδίδονται εις τους τιμωμένους δι’ αυτών δωρεάν, μετά τον θάνατον δε αυτών δεν επιστρέφονται, αλλά παραμένουσιν ως ανάμνησις εις τους κληρονόμους τούτων. Η προς προμήθειαν τούτων δαπάνη βαρύνει τον προϋπολογισμόν του Υφυπουργείου Δημοσίας Ασφαλείας, αναγραφομένης προς τούτο σχετικής πιστώσεως. Άρθρ.6.-Αι απαιτούμεναι διατυπώσεις και ο τρόπος υποβολής προτάσεων προς απονομήν των ανωτέρω ηθικών αμοιβών, το σχήμα, το είδος, το διακριτικόν των τάξεων των μεταλλίων, η ταινία αναρτήσεως, ως και πάσα άλλη αναγκαία λεπτομέρεια, κανονισθήσονται δια Β.Δ/των, προκαλουμένων υπό του Υφυπουργού Δημοσίας Ασφαλείας. Η ισχύς του παρόντος άρχεται από της ημέρας της δημοσιεύσεως εις την Εφημερίδα της Κυβερνήσεως ως προς τας λοιπάς διατάξεις αυτών.